**Ministru kabineta noteikumu projekta "Valsts vienotā jurista profesionālās kvalifikācijas eksāmena kārtība" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Valsts vienotā jurista profesionālās kvalifikācijas eksāmena kārtība" (turpmāk – projekts) izstrādāts ar mērķi novērst nepilnības, kas konstatētas, uzsākot darbu pie valsts vienotā jurista profesionālās kvalifikācijas eksāmena (turpmāk – kvalifikācijas eksāmens) ieviešanas.  Projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts pēc Tieslietu ministrijas iniciatīvas. Cita starpā projekta izstrādes pamatojums noteikts:  1) Ministru kabineta 2015. gada 10. novembra sēdes protokola Nr. 58 23.§ 2.1. apakšpunktā;  2) Augstskolu likuma 58. panta ceturtajā daļā paredzētajā pilnvarojumā Ministru kabinetam noteikt valsts eksāmena satura pamatvirzienus, kas izriet no profesijas standarta, valsts eksāmena organizēšanas, norises, finansēšanas, vērtēšanas, komisijas izveidošanas un tās darbības kārtību, kā arī par valsts eksāmenu atbildīgo institūciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2018. gada 1. janvārī stājās spēkā Ministru kabineta 2017. gada 19. decembra noteikumi Nr. 771 "Valsts vienotā jurista profesionālās kvalifikācijas eksāmena kārtība" (turpmāk – noteikumi Nr. 771), kas augstskolās, kuras īsteno profesionālo maģistra studiju programmu jurista profesionālās kvalifikācijas iegūšanai, kā obligātu studiju programmas sastāvdaļu paredz kvalifikācijas eksāmenu. Noteikumu Nr. 771 noslēguma jautājumi noteica, ka noteikumus piemēro attiecībā uz studējošajiem, kuri studijas profesionālā maģistra studiju programmā uzsākuši 2019. gada rudens semestrī, līdz ar to pirmais kvalifikācijas eksāmens tiek plānots 2021. gada pavasara semestrī.  Ņemot vērā to, ka pirmais kvalifikācijas eksāmens tiek plānots 2021. gada pavasara semestrī, Tieslietu ministrija jau ir uzsākusi darbu pie kvalifikācijas eksāmena ieviešanas. Veicot padziļinātu noteikumu Nr. 771 regulējuma izpēti un analīzi kopsakarā ar praktiskajiem kvalifikācijas eksāmena ieviešanas aspektiem, Tieslietu ministrija ir konstatējusi, ka noteikumu Nr. 771 regulējums ir jāpilnveido. Līdz ar to ir izstrādāts projekts.  Ar grozījumiem Augstskolu likumā, kas stājās spēkā 2018. gada 15. novembrī, tiek precizēts likuma 58. panta ceturtajā daļā ietvertais pilnvarojums Ministru kabinetam, nosakot, ka arī kvalifikācijas eksāmena satura pamatvirzienus, kas izriet no profesijas standarta, nosaka Ministru kabinets. Ņemot vērā to, ka likuma 58. panta ceturtā daļa, kurā cita starpā arī ietverts pilnvarojums Ministru kabinetam izdot noteikumos, ir izteikta jaunā redakcijā, noteikumi Nr. 771 zaudējuši spēku un tehniski tie ir jāizdod no jauna. Projektā ietvertais pamata regulējums saistībā ar kvalifikācijas eksāmena ieviešanu un nodrošināšanu pēc būtības nav daudz mainījies no noteikumos Nr. 771 ietvertā regulējuma; precizēts regulējums, kas nepieciešamas, lai pilnvērtīgi un kvalitatīvi ieviestu kvalifikācijas eksāmenu.  Precizēts projekta 1.1. apakšpunkts atbilstoši Augstskolu likuma 58. panta ceturtajā daļā precizētajam pilnvarojumam Ministru kabinetam izdot noteikumus. Kvalifikācijas eksāmena satura pamatvirzieni, kas izriet no profesijas standarta, noteikti projekta 24. punktā.  Visā projektā vārdi "augstskolas elektroniskā vide" aizstāti ar vārdiem "elektroniskā vide". Minētais precizējums nepieciešams, lai vispārinātu vides, kurā notiks kvalifikācijas eksāmens, nosaukumu, proti, elektroniskā vide.  Projekta 6. punktā ietvertais precizējošais regulējums ir saistīts ar kvalifikācijas eksāmena norises nodrošināšanu elektroniskajā vidē. Augstskolu likuma 58. panta septītā daļa nosaka, ka par eksāmenu atbildīgajai institūcijai ir tiesības uzdevumus, kas saistīti ar valsts eksāmena norises tehnisko (materiāltehnisko) nodrošinājumu, deleģēt privātpersonai vai publiskai personai. Ņemot vērā to, ka Tieslietu ministrija kā par kvalifikācijas eksāmenu atbildīgā institūcija nespēs pilnvērtīgi nodrošināt kvalifikācijas eksāmena tehnisko (materiāltehnisko) pusi, projektā tiek noteikts, ka elektronisko vidi, kurā notiek kvalifikācijas eksāmens, uztur Latvijas Universitāte. Attiecībā par minētā uzdevuma izpildi tiks noslēgts deleģēšanas līgums atbilstoši Valsts pārvaldes iekārtas likumā noteiktajam regulējumam.  Minētais precizējums galvenokārt saistīts ar elektroniskās vides pielāgošanas un uzturēšanas uzdevumiem, kā arī, piemēram, datoru nodrošināšanu, ko atsevišķos gadījumos pilnvērtīgāk un resursiem atbilstošāk veiktu cita publiska persona, nevis Tieslietu ministrija.  Latvijas Universitāte kā atbilstošākā publiskā persona minētā uzdevuma izpildei izvēlēta, jo tā jau šobrīd strādā ar elektronisko vidi, kas ir pieejama lielākajai daļai no augstskolām, kurās īsteno profesionālo maģistra studiju programmu jurista kvalifikācijas iegūšanai. Līdz ar to Latvijas Universitātei ir praktiska pieredze darbā ar elektronisko vidi, tās pielāgošanu un uzturēšanu.  Projekta 8. punktā precizēts laiks, kad augstskolai jāiesniedz informācija par studējošo skaitu, kuri kārtos kvalifikācijas eksāmenu, nosakot, ka minētā informācija jāiesniedz trīs mēnešus pirms ziemas un vasaras sesijas sākšanās (iepriekš – viens mēnesis). Minētais pamatojams ar to, ka komisijai jau mēnesi pirms kvalifikācijas eksāmena norises dienas ir jāpieņem lēmums par kvalifikācijas eksāmena kārtošanas datumu un laiku. Tāpat arī nepieciešams laiks komisijas izveidošanai un apstiprināšanai.  Tāpat arī projekta 8. punkts precizēts, nosakot, ka augstskola paziņo informāciju par prognozējamo studējošo skaitu, kuri kārtos kvalifikācijas eksāmenu. Ņemot vērā to, ka provizoriski komisijas sastāvs pirmo reizi jāapstiprina 2021. gada sākumā, Tieslietu ministrija pieļauj, ka augstskola vēl varētu nezināt konkrētu studējošo skaitu, kuri kārtos kvalifikācijas eksāmenu.  Papildus norādām, ka gadījumā, ja arī norādītais prognozējamais studējošo skaits atšķirsies no praktiskā kvalifikācijas eksāmena kārtojošo studējošo skaitu, tas neietekmēs jau izveidotās komisijas sastāvu; tas nemainīsies.  Projekta 9. punkts precizēts, paredzot, ka komisijas locekli atļauts iekļaut komisijas sastāvā atkārtoti. Projekta 9. punkta pirmais teikums nosaka, ka komisiju ne retāk kā reizi gadā apstiprina 45 locekļu sastāvā. Tieslietu ministriju māc bažas, ka augstskolās, Ģenerālprokuratūrā un juridisko nozari pārstāvošajās organizācijās varētu nebūt pietiekams skaits pārstāvju, ko izvirzīt komisijas sastāvam, ja tā katru gadu būtu jāveido no jauniem komisijas locekļiem. Līdz ar to, lai mazinātu minētās bažas, projektā noteikts, ka komisijas locekli atļauts iekļaut komisijas sastāvā atkārtoti.  Projekta 9. punktā paredzēts, ka tieslietu ministrs komisijas sastāvu apstiprina ne retāk kā reizi gadā, līdz ar to, ja nepieciešams, komisijas sastāvs tiks pārskatīts un aktualizēts atbilstoši prognozējamajam studējošo skaitam, kuri kārtos kvalifikācijas eksāmenu, katrā attiecīgajā sesijā.  Projekta 11. punktā precizēts kritērijs augstskolas pārstāvju izvirzīšanai komisijas sastāvam. Noteikumu Nr. 771 12. punkts paredzēja, ka augstskola dalībai komisijā izvirza noteiktu pārstāvju skaitu, kas ir proporcionāls studējošo skaitam, kuri kārto kvalifikācijas eksāmenu. Ņemot vērā to, ka provizoriski komisijas sastāvs pirmo reizi jāapstiprina 2021. gada sākumā, Tieslietu ministrija pieļauj, ka augstskola vēl varētu nezināt konkrētu studējošo skaitu, kuri kārtos kvalifikācijas eksāmenu, līdz ar to tiek precizēts projekta 11. punkta regulējums, nosakot, ka augstskola dalībai komisijā izvirza noteiktu pārstāvju skaitu, kas ir proporcionāls prognozējamajam studējošo skaitam, kuri kārtos kvalifikācijas eksāmenu.  Salīdzinājumā ar noteikumu Nr. 771 saturu projekts precizēts, svītrojot regulējumu par to, ka tieslietu ministrs apstiprina komisijas nolikumu. Minētais pamatojams ar to, ka projektā jau daudz izvērstāk tiek regulēti jautājumi, kas saistīti ar komisijas darbības kārtību, kā to paredz Augstskolu likuma 58. panta ceturtajā daļā ietvertais pilnvarojums Ministru kabinetam. Līdz ar to obligāta komisijas nolikuma izstrāde nav nepieciešama.  Tāpat arī salīdzinājumā ar noteikumu Nr. 771 saturu projekts precizēts, svītrojot regulējumu par to, ka studējošajam elektroniskajā vidē ir pieejams saraksts ar kvalifikācijas eksāmena teorētiskās daļas vispārīgiem tematiem šo noteikumu 24. punktā minētajās jomās. Minētais pamatojams ar to, ka augstskolām savā darbībā ir jānodrošina augstskolu pilnīga autonomija; arī izstrādājot studiju programmas. Projektā tiek noteikti kvalifikācijas eksāmena satura pamatvirzieni, kas izriet no profesijas standarta, un no kuriem attiecīgi arī augstskolām ir jāvadās, izstrādājot studiju programmas saturu. Tieslietu ministrija norāda, ka minētais precizējums cita starpā nepieciešams arī tāpēc, lai studiju procesa ietvaros izslēgtu studējošo gatavošanos tikai uz publicētajiem kvalifikācijas eksāmena teorētiskās daļas vispārīgajiem tematiem.  Projekta 14., 17., 18. un 19. punktā ietverts izvērstāks regulējums par komisijas darbības kārtību (kā to paredz Augstskolu likuma 58. panta ceturtajā daļā ietvertais pilnvarojums Ministru kabinetam). Ņemot vērā to, ka par kvalifikācijas eksāmenu atbildīgā ir Tieslietu ministrija, komisijas pirmās sēdes sasaukšanas pienākums ir noteikts Tieslietu ministrijai, tāpat arī komisijas sekretāra pienākumus pildīs Tieslietu ministrijas norīkota persona (atbalsta persona).  Projekta 15. punkts precizēts, paredzot arī komisijas priekšsēdētāja vietnieka ievēlēšanas kārtību. Tas pamatojams ar to, ka komisijas priekšsēdētāja prombūtnes laikā ir nepieciešama kāda persona, kas rīkojas tā vietā. Turklāt komisiju, kas plānota 45 locekļu sastāvā, noteikti ir kādam jākoordinē un jāvada arī komisijas priekšsēdētāja prombūtnē.  Tāpat arī projekta 15. punkts precizēts, nosakot, ka komisijas priekšsēdētājs un komisijas priekšsēdētāja vietnieks nevar būt augstskolas pārstāvis, kā arī juridisko nozari pārstāvošās organizācijas pārstāvis, kurš piedalās studiju programmas īstenošanā augstskolā. Minētais ierobežojums ir saistīts ar komisijas locekļu objektivitāti lēmumu pieņemšanā, mazinot interešu konflikta riskus un nodrošinot konfidencialitāti eksāmena organizēšanas procesā. Turklāt šis risinājums paredz pasargāt augstskolas personālu no paaugstinātas spriedzes un iespējamā spiediena no to personu puses, kuras ir ieinteresētas eksāmena saturā un rezultātā.  Ņemot vērā to, ka valsts vienotais jurista eksāmens tiks organizēts pirmo reizi, šobrīd šis risinājums ir uzskatāms par optimālāko regulējumu, lai nodrošinātu eksāmena organizēšanas procesa objektivitāti. Pēc pirmā eksāmena organizēšanas tiesiskais regulējums var tikt pārskatīts, izvērtējot, vai arī turpmāk šie ierobežojumi ir nepieciešami, ņemot vērā procesa norisi un konstatētās problēmas.  Projekta 27.-30. punkts paredz regulējumu saistībā ar komisijas darbību kvalifikācijas eksāmena jautājumu un uzdevumu (kāzusu) izstrādē. Atbildīgs par jautājumu un uzdevumu (kāzusu) izstrādi ir komisijas priekšsēdētājs un komisija tos izstrādā komisijas priekšsēdētāja noteiktajā termiņā. Lai nodrošinātu objektivitāti kvalifikācijas eksāmena jautājumu izstrādē un konkrētu jautājumu, kas tiks ietverti kvalifikācijas eksāmena teorētiskajā daļā, izvēlē, projektā tiek paredzēts, ka komisija izstrādās lielāku iespējamo kvalifikācijas eksāmena jautājumu skaitu, no kuriem izvēlēties trīs jautājumus katrā kvalifikācijas eksāmena jomā. Iespējamos kvalifikācijas eksāmena jautājumus apstiprina komisijas sēdē. Savukārt attiecīgi pēc tam komisijas priekšsēdētājs noteiks tos jautājumus un to skaitu, no kuriem izvēlēties trīs jautājumus katrā jomā, kurus iekļaus elektroniskajā vidē. Konkrētus kvalifikācijas jautājumus noteiks komisijas priekšsēdētājs sadarbībā ar komisijas priekšsēdētāja vietnieku un nozares pārstāvjiem no Ģenerālprokuratūras un tiesību nozari pārstāvošajām organizācijām. Minētais pamatojams ar kvalifikācijas eksāmena jautājumu izvēles objektivitāti, kā arī lai mazinātu jautājumu izpaušanas iespēju un pasargātu augstskolas personālu no paaugstinātas spriedzes.  Papildus norādām, ka elektroniskās vides (sistēmas) uzturētāji nodrošinās pilnvērtīgu un kvalitatīvu elektroniskās vides darbību; arī reaģēšanu kļūdas gadījumā. Minētie aspekti tiks atrunāti noslēgtajā deleģēšanas līgumā.  Projekta 33. punkts precizēts, nosakot, ka piekļuves tiesības elektroniskās vides kvalifikācijas eksāmena sadaļai ir arī Tieslietu ministrijai. Minētais precizējums nepieciešams, jo Tieslietu ministrija ir atbildīgā institūcija par kvalifikācijas eksāmenu; Tieslietu ministrijas nodarbinātais būs komisijas atbalsta persona, un tai ir nepieciešama piekļuve elektroniskajai videi, kurā notiks kvalifikācijas eksāmena kārtošana.  Projekta 34. punktā ietvertais regulējums paredz, ka šo noteikumu izpildei augstskola nodrošina atbilstošu kvalifikācijas eksāmena norises darba vidi un aprīkojumu. Minētais precizējums paredz, ka augstskolai, lai savās telpās varētu nodrošināt kvalifikācijas eksāmena norisi, ir jāspēj nodrošināt attiecīga darba vide un aprīkojums, piemēram, datori, iespēja noslēgt/nobloķēt interneta tīklus, neizmantot telefonus. Izstrādājot noteikumus Nr. 771, tika nolemts, ka Rīgas augstskolas kvalifikācijas eksāmenu kārtos Latvijas Universitātes Dabas mājā, kas atrodas Torņkalnā, jo tajā vienlaikus ir iespējams nodrošināt pietiekamu skaitu ar datoriem un iespējams noslēgt/nobloķēt interneta piekļuvi. Attiecīgi, ja reģionālās augstskolas spēs nodrošināt tādus pašus kvalifikācijas eksāmena norises apstākļus, tad pastāv iespēja kvalifikācijas eksāmenu kārtot savas augstskolas telpās. Savukārt, ja reģionālās augstskolas minētos apstākļus nespēs nodrošināt, kvalifikācijas eksāmens arī reģionālajām augstskolām būs jākārto Rīgā.  Ņemot vērā studējošo iebildumus un arī uzklausot augstskolu pārstāvju viedokļus, precizēts kvalifikācijas eksāmena daļu kārtošanas biežums. Projekta 46. punkts paredz, ka kvalifikācijas eksāmenu organizē ne ilgāk kā divu nedēļu garumā, nodrošinot, ka pārtraukums starp kvalifikācijas eksāmena daļām ir vismaz viena diena. Tādējādi studējošajiem tiks noteikta vismaz viena brīva diena starp kvalifikācijas eksāmena daļu kārtošanas, kuras ietvaros studējošais varēs atpūsties vai pievērsties nākamās kvalifikācijas eksāmena daļas vielas apguvei. Kopā kvalifikācijas eksāmenu veido piecas daļas projekta 24. punktā noteiktajās jomās; katrā jomā trīs teorētiskās daļas jautājumi un viens uzdevums (kāzuss), kas kā viena daļa tiks kārtots vienā dienā.  Projekta 48. punkts paredz, ka kvalifikācijas eksāmena vērtēšanas metodiku apstiprina komisija. Kvalifikācijas eksāmena vērtēšanas metodika saistīta ar konkrēto kvalifikācijas eksāmena jautājumu un uzdevumu (kāzusu) vērtēšanu, proti, tā tiks izstrādā neilgi pirms kvalifikācijas eksāmena norises vai tieši tā norises laikā. Tā nodrošinās objektivitāti kvalifikācijas eksāmena vērtēšanā komisijas locekļu vidū.  Kvalifikācijas eksāmena vērtēšanas metodikā tiks noteikti konkrēto teorijas jautājumu un uzdevumu (kāzusu) vērtēšanas principi. Minēto metodiku izstrādās komisija savam darbam, proti, kā vadlīnijas vai iekšējo dokumentu.  Projekta 51. punktā un pielikumā paredzēts regulējums par kvalifikācijas eksāmena vērtēšanu. Proti, pielikumā noteikts kvalifikācijas eksāmena vērtējumu apraksts. Komisijas loceklis atbildes uz kvalifikācijas teorētiskās daļas jautājumiem un praktiskās daļas uzdevumu (kāzusu) vērtēs 10 ballu sistēmā.  Projekta 54. punkts paredz, ka kvalifikācijas eksāmena rezultātus paziņo elektroniskajā vidē viena mēneša laikā no kvalifikācijas eksāmena pirmās daļas (jomas) kārtošanas dienas.  Projekta 55. punktā ietvertais regulējums precizēts, nosakot, ka komisijas priekšsēdētājs katrā no apstrīdēšanas gadījumiem apstiprina apelācijas komisiju trīs locekļu sastāvā. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Aptuvenās izmaksas, kas veidosies uz vienu studējošo, kas vēlas iegūt jurista kvalifikāciju (aprēķinu skatīt zemāk).  Minēto summu veido kvalifikācijas eksāmena ieviešanas izmaksas (galvenokārt saistībā ar komisijas darbības nodrošināšanu).   |  |  |  | | --- | --- | --- | | Izmaksas | Pastāvīgās izmaksas  *euro* | Mainīgās izmaksas  *euro* | | 1. Atlīdzība komisijas locekļiem | 25 850 | 54 437,50 | | 1. Komisijas materiāltehniskais nodrošinājums | 1671 |  | | 1. Informācijas sistēmas uzturēšana | 20 000 |  | | kopā | 47 521 | 54 437,50 | | Aptuvenās izmaksas uz vienu studējošo (kopā 650 studējošie): | 73 | 84 | | Aptuvenās izmaksas uz vienu studējošo kopā: | (25 850:650)+84=40+84=  124 *euro*. | |   Kvalifikācijas eksāmena pastāvīgās izmaksas, kas nav atkarīgas no studējošo skaita:  1. Izmaksas komisijas locekļu darbības nodrošināšanai – 25 850 *euro*:  1.1. komisijas darba, kvalifikācijas eksāmena sagatavošanas un tā izvērtēšanas organizēšana - vidēji 4 h/gadā x 25 *euro*/h x 1 komisijas loceklis = 100 *euro*;  1.2. komisijas darbs kvalifikācijas eksāmena organizatoriskā sēdē – vidēji 2 h/gadā x 25 *euro*/h x 45 komisijas locekļi = 2250 *euro*;  1.3. kvalifikācijas eksāmenu darba materiālu sagatavošana – vidēji 13 h/gadā x 25 *euro*/h x 10 komisijas locekļi = 3250 *euro*;  1.4. kvalifikācijas eksāmena novērošana – vidēji 30 h/gadā x 25 *euro*/h x 7 komisijas locekļi = 5250 *euro*;  1.5. kvalifikācijas eksāmena rezultātu un eksāmena procesa apstrīdēšana – vidēji 200 h/gadā x 25 *euro*/h x 3 komisijas locekļi = 15 000 *euro.*  Kvalifikācijas eksāmena mainīgās izmaksas, kas atkarīgas no studējošo skaita:  Kvalifikācijas eksāmena teorētiskās daļas un praktiskās daļas labošanas izmaksas katrā kvalifikācijas eksāmena apakšsekcijā (kopā 5 apakšsekcijas) - 5 h/1 studentam x 650 studenti x 25 *euro*/h = 81 250 *euro*. Pieņemot, ka 33 % no kvalifikācijas eksāmena teorētiskās daļas un praktiskās daļas labošanas darba veiks ar juridisko nozari pārstāvošo profesionālo organizāciju un Ģenerālprokuratūras izvirzītie pārstāvji, kopējās izmaksas par kvalifikācijas eksāmenu labošanu veido 81 250 *euro* – (81 250 *euro* x 33%) = 54 437,50 *euro*. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Studējošie, kuri vēlas iegūt jurista kvalifikāciju (aptuveni 650).  Augstskolu nodarbinātie (komisijas locekļi un augstskolu personāls).  Juridisko nozari pārstāvošo profesionālo organizāciju un Ģenerālprokuratūras pārstāvji (komisijas locekļi).  Tieslietu ministrijas nodarbinātais (1 nodarbinātais). |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs palielināsies vismaz šādā apmērā:  1) Studējošajiem, kuri vēlas iegūt jurista kvalifikāciju – lai iegūtu jurista kvalifikāciju, kā obligāta prasība tiks noteikta kvalifikācijas eksāmena nokārtošana;  2) augstskolām – būs jānodrošina nākamā akreditācijas perioda studiju programmas jurista kvalifikācijas iegūšanai pielāgošana projekta prasībām, kvalifikācijas eksāmena norises organizēšanā jāsadarbojas ar Tieslietu ministriju un daļēji jānodrošina tā norise; tāpat arī augstskolas pārstāvjiem būs jāaptver kvalifikācijas eksāmena komisijas sastāvs;  3) Tieslietu ministrijai – kvalifikācijas eksāmena organizēšanas un norises pilnvērtīga nodrošināšana;  4) Ģenerālprokuratūrai un juridisko nozari pārstāvošajām organizācijām – būs jānodrošina pārstāvju dalība kvalifikācijas eksāmena komisijas sastāvā; tāpat arī palielināsies slogs, ievērojot to, ka komisijas priekšsēdētājs un vietnieks nevar būt augstskolas pārstāvis. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2018. gads | | Turpmākie trīs gadi (*euro*) | | | | | |
| 2019. | | 2020. | | 2021. | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020. gadam | |
| 1. | 2. | 3. | 4. | 5. | 6. | 7. | 8. | |
| 1. Budžeta ieņēmumi | 0 | 0 | 0 | 0 | 0 | 0 | | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | | 0 |
| 1.2. valsts speciālais budžets | 0 | 0 | 0 | 0 | 0 | 0 | | 0 |
| 1.3. pašvaldību budžets | 0 | 0 | 0 | 0 | 0 | 0 | | 0 |
| 2. Budžeta izdevumi | 0 | 0 | 0 | 0 | 0 | 20 405 | | 4 526 |
| 2.1. valsts pamatbudžets | 0 | 0 | 0 | 0 | 0 | 20 405 | | 4 526 |
| 2.2. valsts speciālais budžets | 0 | 0 | 0 | 0 | 0 | 0 | | 0 |
| 2.3. pašvaldību budžets | 0 | 0 | 0 | 0 | 0 | 0 | | 0 |
| 3. Finansiālā ietekme | 0 | 0 | 0 | 0 | 0 | - 20 405 | | - 4 526 |
| 3.1. valsts pamatbudžets | 0 | 0 | 0 | 0 | 0 | - 20 405 | | - 4 526 |
| 3.2. speciālais budžets | 0 | 0 | 0 | 0 | 0 | 0 | | 0 |
| 3.3. pašvaldību budžets | 0 | 0 | 0 | 0 | 0 | 0 | | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | | 0 |
| 5. Precizēta finansiālā ietekme | x | 0 | x | 0 | x | - 20 405 | | - 4 526 |
| 5.1. valsts pamatbudžets | 0 | 0 | - 20 405 | | - 4 526 |
| 5.2. speciālais budžets | 0 | 0 | 0 | | 0 |
| 5.3. pašvaldību budžets | 0 | 0 | 0 | | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kvalifikācijas eksāmena organizēšanai Tieslietu ministrijai papildus nepieciešams finansējums **2021. gadā un turpmāk ik gadu – 1 677 *euro***:  1. Komisijas darbības nodrošināšana Tieslietu ministrijas ietvaros – 1 677 *euro*:  1.1. atlīdzība: 1 226,26 *euro* (t.sk. atalgojums – 988,20 *euro*, darba devēja VSAOI – 238,06 *euro*):  Piemaksa par papildu darbu Tieslietu ministrijas juristam 30 % apmēra no mēnešalgas (36. saime III līm. 12. mēnešalgu grupa 3. kategorija) – 1 647 *euro* x 30 % = 494,10 *euro* x 2 mēn. = 988,20 *euro*;  1.2. biroja un kancelejas preces – 450 *euro*.  Attiecībā par Tieslietu ministrijas jurista papildu darba pienākumiem, par kuriem veidosies piemaksa 30 % apmērā no mēnešalgas, norādām, ka jurists divas reizes gadā mēneša tvērumā (atbilstoši ziemas un vasaras sesijai augstskolās), kad norisināsies darbs pie kvalifikācijas eksāmena organizēšanas un norises, veiks ar komisijas izveidošanu saistītos pienākumus un nodrošinās atbalsta funkciju komisijas locekļiem. Atbalsta ietvaros jurists piedalīsies komisijas izveidošanas procesā (piemēram, sagatavos uzaicinājumu augstskolām un profesionālajām organizācijām, kā arī Ģenerālprokuratūrai; apkopos un izvērtēs no minētajām institūcijām saņemto informāciju; sagatavos dokumentus, kas saistīti ar komisijas apstiprināšanu), veiks no augstskolām saņemtās informācijas apkopošanu un analīzi (piemēram, par augstskolas akadēmisko gadu un studējošo skaitu, kuri kārtos kvalifikācijas eksāmenu), piedalīsies komisijas sēžu un kvalifikācijas eksāmena norises organizēšanā (piemēram, informēs augstskolas par kvalifikācijas eksāmena datumu un laiku; nepieciešamības gadījumā sazināsies ar kvalifikācijas eksāmena locekļiem un risinās dažādus ar kvalifikācijas eksāmena norisi saistītus jautājumus).  Attiecībā par papildu izdevumiem, kas saistīti ar biroja un kancelejas precēm, norādām, ka šāds aprēķins, proti, 450 *euro*, veikts, pamatojoties uz informatīvajā ziņojumā "Par valsts vienotā jurista kvalifikācijas eksāmena ieviešanu", kas izskatīs un pieņemts zināšanai Ministru kabineta 2015. gada 10. novembra sēdē, norādītajiem apsvērumiem.  **Elektroniskās vides pielāgošanai Tieslietu ministrijai papildus nepieciešams finansējums 2020. gadā 20 405 *euro* un elektroniskās vides uzturēšanai 2021. gadā un turpmāk ik gadu 2 849 *euro*.**  **1.  Augstskolas elektroniskās vides pielāgošanas aptuvenās izmaksas:**   |  |  |  |  | | --- | --- | --- | --- | | ***Pakalpojums*** | ***Stundas izmaksas*** | ***Stundu skaits*** | ***Summa*** | | **- Sistēmas veidlapu papildināšana eksāmenu datu ievadei, apskatei un rediģēšanai** | **29,43 *euro*/h** | **100 h** | **2943 *euro*** | | **- Sistēmas pielāgošana Tieslietu ministrijas vajadzībām** | **29,43 *euro*/h** | **213 h** | **6268,59 *euro*** | | **- Atskaišu formu sagatavošana** | **29,43 *euro*/h** | **80 h** | **2354,4 *euro*** | | **- Ekrāna veidlapu un sistēmas testēšana un aprobācija** | **29,43 *euro*/h** | **140 h** | **4120,2 *euro*** | | **- Atbildīgo darbinieku apmācība un konsultēšana** | **29,43 *euro*/h** | **32 h** | **941,76 *euro*** | | **- Lietotāju pilnvaru definēšana** | **29,43 *euro*/h** | **8 h** | **235,44 *euro*** | | **Summa bez pievienotās vērtības nodokļa** | | | **16 863,39 *euro*** | | **Pievienotās vērtības nodoklis 21%** | | | **3541,31 *euro*** | | **Summa kopā** | | | **20 404,70 *euro*** |   **Lai nodrošinātu kvalitatīvu un pilnvērtīgu kvalifikācijas eksāmena norisi, elektroniskās vides funkcionalitāti nepieciešams pielāgot kvalifikācijas eksāmena prasībām. Sistēmas funkcionalitāte tiks izstrādāta, ņemot par pamatu un papildinot funkcionējošo mācību priekšmetu olimpiāžu norises tiešsaistes un zinātniski pētniecisko darbu, kā arī Latvijas Universitātes e-studiju vides vienoto sistēmu. Latvijas Universitātes e-studiju vides sistēmas nodrošināšanai ir jaudīgs un mūsdienīgs serveris ar 32 procesoru kodoliem, 256 GB operatīvo atmiņu, SSD diskiem zibenīgai informācijas saglabāšanas nodrošināšanai. Serveris ar tā programmnodrošinājumu ir praksē pārbaudīts ar vairāk nekā 2500 vienlaicīgiem tiešsaistes olimpiādes dalībniekiem, turklāt servera noslodze nepārsniedza 50% (līdz ar to sistēma spēj nodrošināt tiešsaistes testa norisi un darbu vērtēšanu vairāk nekā 5000 vienlaicīgiem dalībniekiem). Sistēmas programmatūra ļauj efektīvi pārvaldīt un kontrolēt visus tiešsaistes eksāmena posmus – gan dalībnieku pieteikšanu, gan reģistrēšanos, kā arī atļauj nodalīt eksāmena iesaistīto dalībnieku lomas un atbildības. Eksāmena pārvaldības modulī ir iespējams:**   * **Norādīt e-pasta tekstu šablonus, kuri tiek dinamiski izmantoti automātiski izsūtīto e-pastu sagatavošanai, piesakot dalībniekus un eksaminētājus, piesakot izglītības iestāžu atbildīgos, uzaicinot dalībniekus, uzaicinot eksaminētājus, atceļot dalībnieku uzaicinājumus;** * **Katram eksāmenam noteikt un kontrolēt pieteikšanas sākumu un beigu datumus, uzaicināšanas beigu datumu un uzaicinājumu atcelšanas beigu datumus;** * **Katram eksāmenam definēt patvaļīgu dalībnieku skaitu, kā arī elastīgi organizēt piekļuves tiesības katrai dalībnieku grupai;** * **Atbildīgajiem nodrošināt kaskadētu atbildīgo pieteikšanas funkciju, kā arī iespēju ērti pārskatīt pieteiktos dalībniekus un to statusus;** * **Iestāžu atbildīgajiem pieteikt dalībniekus, kā arī redzēt visus savā iestādē pieteiktos dalībniekus un to statusu eksaminācijā (pieteikts, uzaicināts uz eksāmenu, bet nav reģistrējies, uzaicināts uz eksāmenu, un ir reģistrējies), labot to kontaktinformāciju un nomainīt paroles;** * **Uzkrāt vienotu eksaminācijā efektīvi izmantojamu dalībnieku datu bāzi;** * **Jaunu dalībnieku pieteikšanas brīdī automātiski pārbaudīt personas kodu validitāti atbilstoši normatīvajiem aktiem, lai maksimāli samazinātu ievadīto datu kļūdu iespējamību;** * **Personas datu glabāšanu atbilstoši normatīvajiem aktiem personas datu aizsardzības nodrošināšanas jomā;** * **Nodrošināt eksaminācijas dalībniekiem reģistrēšanos uz eksāmenu atbilstoši pārvaldības modulī noteiktajiem termiņiem;** * **Nodrošināt eksaminācijas dalībnieku individuālu laika kontroli eksāmenu norises laikā;** * **Nodrošināt atbilstoši prasībām automātisku vai anonīmu iesniegto darbu vērtēšanu;** * **Eksaminācijas dalībniekiem ilgstoši pēc eksāmena pabeigšanas nodrošināt savu rezultātu pieejamību;** * **Dažāda veida atskaites par eksāmeniem.**   2.  **Elektroniskās vides uzturēšana (izmaksas katru gadu) aptuvenās izmaksas:**   |  |  |  |  | | --- | --- | --- | --- | | ***Pakalpojums*** | ***Stundas izmaksas*** | ***Stundu skaits*** | ***Summa*** | | **- Sistēmas uzturēšana (rezerves kopijas, piekļuve datiem, ikgadēja kvalifikācijas eksāmena nodrošināšana)** | **29,43 *euro*/h** | **80 h** | **2354,40 *euro*** | | **Summa bez pievienotās vērtības nodokļa** | | | **2354,40 *euro*** | | **Pievienotās vērtības nodoklis 21%** | | | **494,42 *euro*** | | **Summa kopā** | | | **2848,82 *euro*** |   Ņemot vērā to, ka katru gadu dažādi funkcionējoši aspekti saistībā ar kvalifikācijas eksāmenu un tā norisi var mainīties, kā arī faktu, ka elektroniskās vides uzturēšana veido izmaksas, gadā veidosies papildu izmaksas elektroniskās vides uzturēšanai iepriekš norādītajā apmērā. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8. Cita informācija. | Jautājums par Tieslietu ministrijai nepieciešamo finansējumu 2020. gadā 20 405 *euro* apmērā un 2021. gadā un turpmākajiem gadiem 4 526 *euro* apmērā ik gadu skatāms Ministru kabineta sēdē likumprojekta "Par valsts budžetu 2020. gadam" sagatavošanas procesā kopā ar visu ministriju un citu valsts pārvaldes iestāžu prioritāro pasākumu pieprasījumiem. | | | | | | | |

|  |
| --- |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi Tieslietu ministrija nodrošinās esošo cilvēkresursu ietvaros. |
| 3. | Cita informācija | Projekta izpildi materiāltehniski nodrošinās Tieslietu ministrija. |

Iesniedzējs:

tieslietu ministrs Dzintars Rasnačs

Jurika 67036906

Anete.Jurika@tm.gov.lv